15 அப்போது ஒருநாள், ஏறக்குறைய நூற்றிருபது சகோதரர் சகோதரிகள்  ஒரே இடத்தில் கூடியிருக்கும்போது  பேதுரு அவர்கள் நடுவே எழுந்து நின்று கூறியது:  16 "அன்பர்களே, இயேசுவைக் கைது செய்தவர்களுக்கு வழிகாட்டிய யூதாசைக் குறித்து  தூய ஆவியார் தாவீதின் வாயிலாக முன்னுரைத்த  மறைநூல் வாக்கு நிறைவேற வேண்டியிருந்தது.  17 அவன் நம்மில் ஒருவனாய் எண்ணப்பட்டு  நாம் ஆற்றும் பணியில் பங்கு பெற்றிருந்தான். 